अहमदाबाद, जेएनएन। भाजपा के दो दिग्गज नेता यशवंत सिंहा व शत्रुघ्न सिंहा ने आरक्षण व किसानों की कर्ज माफी की मांग को लेकर अनशन कर रहे पाटीदार नेता हार्दिक पटेल से मुलाकात की। उन्होंने हार्दिक के मुद्दों को राष्ट्रीय स्तर पर उठाने की बात कही। सरकार ने पहली बार हार्दिक के स्वास्थ्य पर चिंता जताते हुए उपचार की सलाह दी। साथ ही, मध्यस्थता के लिए पाटीदारों की छह संस्थाएं पहल करने को तैयार हैं।